en en en en ml ml ml ml ml ml en pt ml ml es ml ml ml ml ml ml ml ml ml ml ml ml en ml en en ml ml en ml ml ml ml ml ml ml ml en en pl en en en en fr en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr fa en en en en ml en ml ml ml ml ml ml ie ml es en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml fr en ml en ml en en en en ml en en en ml
07 | ജൂണ്‍ | 2013 | Seekebi's Blog
Daily Archives: ജൂണ്‍ 7, 2013
യുക്തിചിന്തയുടെയും ശാസ്ത്രബോധത്തിന്റെയും വെളിച്ചത്തില്‍ വസ്തുതകളെ നോക്കിക്കാണാന്‍ മടിയില്ലെങ്കില്‍ മനസ്സിലാക്കാന്‍ കഴിയുന്ന നിഷേധിക്കാനാവാത്ത ചില വസ്തുതകള്‍:
ഒരു ദൈവത്തിന്റെ അസ്തിത്വസാദ്ധ്യത അനിഷേദ്ധ്യമായി തള്ളിക്കളയാവുന്നതാണെങ്കില്‍ ആ ദൈവത്തിന്റെ നാമത്തില്‍ സ്ഥാപിക്കപ്പെട്ടിരിക്കുന്ന ഒരു മതത്തിനു്‌ വിശ്വാസയോഗ്യമായി നിലനില്‍ക്കാനാവില്ല. അതുപോലെതന്നെ, ഏതു്‌ അടിസ്ഥാനതത്വങ്ങളിലാണോ ഒരു   പ്രത്യയശാസ്ത്രം പണിതുയര്‍ത്തപ്പെട്ടിരിക്കുന്നതു്‌, ആ തത്വങ്ങള്‍ സംശയലേശമെന്യേ നിഷേധിക്കപ്പെടാവുന്നവയാണെങ്കില്‍ ആ പ്രത്യയശാസ്ത്രത്തിനും മനുഷ്യരുടെ അംഗീകാരം അവകാശപ്പെടാനാവില്ല. ഇളകിയാടുന്ന അടിത്തറയില്‍ ഒരു കെട്ടിടത്തിനു്‌ നിലനില്‍ക്കാനാവില്ല എന്നത്ര ലളിതമായ ഒരു കാര്യമാണതു്‌. മതപരമോ സാമൂഹികമോ ആയ തത്വസംഹിതകളുടെ  അടിവേരുകളറുക്കാന്‍ മതിയായ ശാസ്ത്രീയവും യുക്തിഭദ്രവുമായ തെളിവുകള്‍ക്കു്‌ അവയെ അന്ധമായി പിന്‍തുടരുന്നവരുടെ കണ്ണു്‌ തുറപ്പിക്കാന്‍ കഴിയുന്നില്ലെങ്കില്‍ അതു്‌ ഒരിക്കലും ആ തെളിവുകളുടെ പരിമിതിയായല്ല, ആ വ്യക്തികളുടെ പരിമിതിയായി വിലയിരുത്തപ്പെടേണ്ട കാര്യമാണു്‌. കാര്യങ്ങളെ വിമര്‍ശനബുദ്ധിയോടെയും യുക്തിപൂര്‍വ്വമായും സമീപിക്കാനും പരിശോധിക്കാനും ആവശ്യമായ ചിന്താശേഷിയും ശാസ്ത്രബോധവും ചെറുപ്പം മുതല്‍ വിദ്യാഭ്യാസവും പരിശീലനവും വഴി അവര്‍ക്കു്‌ നല്‍കുന്നതില്‍ പരാജയപ്പെട്ട സാമൂഹിക ചുറ്റുപാടുകളിലാണു്‌ അതിനുള്ള കാരണങ്ങള്‍ തേടേണ്ടതു്‌. ദിവസവും അഞ്ചുനേരം നിസ്കരിക്കണം എന്നു്‌ ദൈവം കല്പിച്ചിട്ടുണ്ടെന്നു്‌ കാണാപ്പാഠം പഠിപ്പിക്കലിലൂടെ കുരുന്നുബുദ്ധിയില്‍ ആവര്‍ത്തിച്ചാവര്‍ത്തിച്ചു്‌ ഇടിച്ചുറപ്പിക്കപ്പെട്ട, ആ രീതികള്‍ മാത്രം കണ്ടു്‌ വളരാന്‍ വിധിക്കപ്പെട്ട ഒരു കുട്ടി അതുപോലൊരു ചടങ്ങിന്റെ അര്‍ത്ഥശൂന്യതയെപ്പറ്റി എന്നെങ്കിലും ചിന്തിക്കാന്‍ തുടങ്ങിയാല്‍ അതൊരു എക്സെപ്ഷണല്‍ കെയ്സ് മാത്രമായിരിക്കും.
ഈ പ്രപഞ്ചത്തെ സൃഷ്ടിച്ചതു്‌ ഒന്നോ ഒന്നിലധികമോ ദൈവങ്ങള്‍ ചേര്‍ന്നാണെങ്കില്‍, അവര്‍ ആദിപ്രപഞ്ചത്തിനും മുന്നേ ഉണ്ടായിരുന്നവരായിരിക്കണം. (അല്ലെങ്കില്‍, പ്രപഞ്ചമാണു്‌ ദൈവങ്ങളെ സൃഷ്ടിച്ചതെന്നു്‌ വരുമല്ലോ). അതിനാലാണു്‌ ആഭരണം ധരിച്ച ഒരു ദൈവം തികഞ്ഞ അസംബന്ധമായി മാറുന്നതു്‌. അതുമൂലമാണു്‌ പ്രപഞ്ചത്തെപ്പറ്റിയും പ്രാപഞ്ചിക പ്രതിഭാസങ്ങളെപ്പറ്റിയും ‘ആധികാരികമായി’ അസംബന്ധം വിളമ്പുന്ന ഒരു ദൈവം സ്വയം അപഹാസ്യനായി മാറുന്നതു്‌. അതുകൊണ്ടാണു്‌ താന്‍ ദൈവപുത്രനാണെന്നു്‌ പറഞ്ഞു എന്നു്‌ ബൈബിളില്‍ വര്‍ണ്ണിക്കപ്പെടുന്ന ഒരു മനുഷ്യന്‍ മരിച്ചുയര്‍ത്തു്‌, യാന്ത്രികമായ യാതൊരു സഹായവുമില്ലാതെ ഭൂമിയുടെ ആകര്‍ഷണശക്തിയെ മറികടന്നു്‌ ശൂന്യാകാശത്തിലെ ഏതോ ഒരു സ്വര്‍ഗ്ഗത്തില്‍ വാഴുന്ന തന്റെ പിതാവിന്റെ സന്നിധിയിലേക്കു്‌ പറന്നുപോയി എന്ന വാര്‍ത്ത പരിഹാസ്യമായി തീരുന്നതു്‌.
ഒരു പ്രപഞ്ചസ്രഷ്ടാവിനെ തേടിയുള്ള ചിന്താപരമായ ഏതു്‌ യാത്രയും മനുഷ്യരെ കൊണ്ടുചെന്നു്‌ എത്തിക്കുന്നതു്‌ ഒരു ഇന്‍ഫിനിറ്റ് റിഗ്രെസ്സില്‍ ആയിരിക്കും. പ്രപഞ്ചസ്രഷ്ടാവായി ആരെ, എന്തിനെ, ഏതു്‌ പേരു്‌ നല്‍കി പ്രതിഷ്ഠിച്ചാലും, ആ സ്രഷ്ടാവിനെ ആരു്‌ സൃഷ്ടിച്ചു എന്ന ചോദ്യത്തില്‍ നിന്നും രക്ഷപെടാന്‍ മനുഷ്യര്‍ക്കാവില്ല. ഈ പ്രശ്നത്തിന്റെ പരിഹാരമെന്നോണം ഏകദേശം 2500 വര്‍ഷങ്ങള്‍ക്കു്‌ മുന്‍പു്‌ അരിസ്റ്റോട്ടില്‍ ‘സ്വയം ചലിക്കാതെ ചലിപ്പിക്കുന്ന’ (prime mover) എന്തോ ഒന്നിനെ അനന്തമായ ആ ശൃംഖലയുടെ ഏതോ ഒരു കണ്ണിയില്‍ തിരുകി. അതുകൊണ്ടു്‌ അതിനു്‌ പിന്നോട്ടുള്ള കണ്ണികള്‍ ഇല്ലാതാവുന്നില്ല. ആ ‘പ്രൈം മൂവറെ’ ഭഗവാന്‍ എന്നോ, യഹോവ എന്നോ, അല്ലാഹു എന്നോ, രൂപവും ഭാവവും പേരുമില്ലാത്തവന്‍ എന്നോ വിളിച്ചതുകൊണ്ടും പരിഹരിക്കപ്പെടുന്നതല്ല പ്രപഞ്ചസ്രഷ്ടാവു്‌ എന്ന വിഷയത്തിലെ ഇന്‍ഫിനിറ്റ് റിഗ്രെസ്സ് പ്രശ്നം.
ദൈവത്തെ നേരിട്ടു്‌ കണ്ടും അനുഭവിച്ചുമൊക്കെ അറിയുന്നവര്‍ക്കു്‌ അവരുടെ ദൈവം വഴി പല നന്മകളും ലഭിച്ചുകൂടായ്കയുമില്ല. ‘ശ്രീ ശ്രീ പ്ലസീബൊ’ വഴി പല സൈക്കോസൊമാറ്റിക് രോഗങ്ങളും അവിടെയും ഇവിടെയുമുള്ള വേദനകളുമൊക്കെ മാറാമെങ്കില്‍, ‘ശ്രീ ശ്രീ ദൈവം’ വഴി ദൈവവിശ്വാസികള്‍ക്കു്‌ പല പല നന്മകളും നേട്ടങ്ങളുമൊക്കെ ലഭിക്കുന്നതില്‍ എന്തത്ഭുതം? ജീവിതത്തില്‍ ഒരു നന്മയും ഭാഗ്യവും ഉണ്ടാവാത്ത മനുഷ്യരില്ല. പക്ഷേ, അവരില്‍ ചിലര്‍ക്കു്‌ അതെല്ലാം ദൈവം നല്‍കിയതാണെന്നു്‌ വിശ്വസിക്കാനാണു്‌ ഇഷ്ടം. വിഷപ്പാമ്പുകളുള്ള ഒരു രാജ്യത്തില്‍ ജീവിച്ചിരുന്നിട്ടും പാമ്പുകടിയേറ്റു്‌ ചാവാതിരിക്കുന്നതു്‌ ഭാഗ്യമല്ലെങ്കില്‍  പിന്നെയെന്താണു്‌? അതു്‌ ദൈവാനുഗ്രഹമല്ലെങ്കില്‍ പിന്നെയെന്താണു്‌? അങ്ങനെ എത്രയെത്ര ദൈവാനുഗ്രഹങ്ങളാണു്‌ മനുഷ്യര്‍ക്കു്‌ ദിവസേനയുണ്ടായിക്കൊണ്ടിരിക്കുന്നതു്‌? അവയെല്ലാം ദൈവത്തിനു്‌ ‘എന്നോടുള്ള’ പ്രത്യേക പരിഗണനയുടെയും സ്നേഹത്തിന്റെയും തെളിവുകള്‍ അല്ലെങ്കില്‍ പിന്നെയെന്താണു്‌? അങ്ങനെ ചില ‘ഉത്തമവിശ്വാസങ്ങള്‍’ ഉണ്ടെന്നതൊഴികെ ഭക്തകളും ഭക്തന്മാരും മറ്റു്‌ മനുഷ്യരെ ദേഹോപദ്രവം ഏല്പിക്കാനുള്ള പ്രവണതയൊന്നും കാണിക്കുന്നില്ലെങ്കില്‍ അവരെ അവരുടെ വഴിക്കു്‌ വിടുന്നതാണുത്തമം. നമ്മള്‍ അങ്ങനെ ചെയ്താല്‍ നമ്മളെ നമ്മുടെ വഴിക്കു്‌ വിടാന്‍ തയ്യാറാവുന്നവരാണു്‌ അവരില്‍ പെട്ടവര്‍ എല്ലാം എന്ന വ്യാമോഹമൊന്നും വേണ്ടതാനും. അവര്‍ സര്‍വ്വജ്ഞാനിയുടെയും സര്‍വ്വശക്തന്റെയും പ്രതിനിധികളാണു്‌ – ഇത്തിരി മുന്തിയ ഇനം!
ദൈവത്തിനോടു്‌ ചില പരാതികള്‍ ബോധിപ്പിക്കണമെന്നോ, ഉദ്ദിഷ്ടകാര്യം സാധിച്ചുകിട്ടിയതിനു്‌ ഉപകാരസ്മരണ രേഖപ്പെടുത്തണമെന്നോ ഒക്കെ തോന്നുമ്പോഴാവണം, വിശ്വാസികളായ ചില യഹൂദര്‍ ജെറുസലെമിലെ ‘വിലാപമതിലിനോടു്‌’ ചേര്‍ന്നുനിന്നു്‌ (മുന്നോട്ടു്‌ ആടുമ്പോള്‍ തല മതിലില്‍ പോയി ഇടിച്ചു്‌ ചാവേണ്ടി വരാത്തത്ര ദൂരത്തില്‍ അകന്നും നിന്നു്‌) മുന്‍പോട്ടും പിറകോട്ടും ആടിക്കൊണ്ടു്‌ ആരുമറിയാതെ, അതുവരെ ഉള്ളിലൊതുക്കി വച്ചിരുന്ന കാര്യങ്ങളാവാം, പിറുപിറുക്കലായി പുറത്തുവിടാറുണ്ടു്‌. മതിലുകള്‍ക്കു്‌ വിലപിക്കാന്‍ കഴിയുമായിരുന്നെങ്കില്‍ ഈ കാഴ്ച കാണുമ്പോള്‍ ‘വിലാപമതില്‍’ അതിന്റെ പേരു്‌ തീര്‍ച്ചയായും അന്വര്‍ത്ഥമാക്കിയേനെ എന്ന കാര്യത്തില്‍ എനിക്കു്‌ സംശയമൊന്നുമില്ല.
സാമ്പത്തികശേഷിക്കനുസരിച്ചു്‌ ചെമ്പോ ഓടോ വെള്ളിയോ സ്വര്‍ണ്ണമോ ഒക്കെയാകാവുന്ന ഒരു പിഞ്ഞാണത്തില്‍ കുറെ പൂക്കളും പച്ചക്കറികളുമെല്ലാം കലാപരമായി നിരത്തിവച്ചു്‌ ദൈവത്തെ പ്രതിനിധാനം ചെയ്യുന്നു എന്നു്‌ വിശ്വസിക്കപ്പെടുന്ന വിഗ്രഹങ്ങളുടെ മുന്നില്‍ ചെന്നുനിന്നു്‌ “കാണു്‌, എടുക്കു്‌, തിന്നു്‌, എന്നിട്ടു്‌ മര്യാദക്കു്‌ അനുഗ്രഹിക്കു്‌” എന്നു്‌ പറയുന്ന ഭാരതത്തിലെ ഭക്തകള്‍ ഇതിന്റെ മറ്റൊരു രൂപമാണു്‌. ചില ക്ഷേത്രങ്ങളിലെ വിഗ്രഹദൈവങ്ങള്‍ മദ്യം വേണമെന്ന നിര്‍ബന്ധക്കാരാണു്‌. ദൈവം ഒരു കാര്യം ആവശ്യപ്പെട്ടാല്‍ അതു്‌ നല്‍കാന്‍ മടിക്കുന്നവരല്ല മനുഷ്യര്‍. അതുകൊണ്ടു്‌ ദൈവങ്ങള്‍ മദ്യമൊക്കെ സേവിച്ചു്‌ സുഖമായി അങ്ങനെ വാഴുന്നു. ഈ ദൈവങ്ങളുടെ സന്നിധിയില്‍ നിന്നും അനുഗ്രഹവും പ്രസാദവും  വാങ്ങിച്ചതിനു്‌ ശേഷമാവണം മദ്യനിരോധനജാഥകള്‍ പുറപ്പെടുന്നതു്‌.
മനുഷ്യന്റെ കണ്ണുകള്‍ക്കു്‌ കുളിര്‍മയേകുന്ന എന്തും ദൈവത്തിന്റെ കണ്ണുകള്‍ക്കും കുളിര്‍മയേകും. മനുഷ്യന്റെ ചെവികളെ ആനന്ദിപ്പിക്കുന്ന കൊട്ടും പാട്ടുമെല്ലാം കേള്‍ക്കുമ്പോള്‍ ദൈവവും തന്റെ രണ്ടു്‌ ചെവികളും കൂര്‍പ്പിച്ചു്‌ ആസ്വദിക്കാന്‍ തുടങ്ങും. മൂക്കും സുഗന്ധങ്ങളും തമ്മില്‍ മനുഷ്യരുടെയിടയില്‍ നിലവിലിരിക്കുന്ന അതേ ബന്ധം തന്നെയാണു്‌ ദൈവത്തിന്റെ കാര്യത്തിലും നിലവിലിരിക്കുന്നതു്‌, യാതൊരു വ്യത്യാസവുമില്ല. മനുഷ്യനു്‌ അതീന്ദ്രിയജ്ഞാനമുണ്ടു്‌, ദൈവത്തിനു്‌ അങ്ങനെയൊരു ജ്ഞാനമില്ല എന്ന ഒരൊറ്റ വ്യത്യാസമേ ഇന്ദ്രിയാനുഭവങ്ങളുടെ കാര്യത്തില്‍ മനുഷ്യരും ദൈവവും തമ്മില്‍ ഉണ്ടാവാന്‍ സാദ്ധ്യതയുള്ളു എന്നാണെനിക്കു്‌ തോന്നുന്നതു്‌.
വിശ്വാസികള്‍ (അവര്‍ ഏതു്‌ ജനുസ്സില്‍ പെടുന്നവരായാലും) എതിര്‍പക്ഷങ്ങളുമായി തര്‍ക്കങ്ങളില്‍ ഏര്‍പ്പെടുമ്പോള്‍ അവരുടെ വിശ്വാസത്തിന്റെ അടിത്തറയില്‍വീണ, നിഷേധിക്കാനാവാത്ത ഈ പുഴുക്കുത്തുകളെ സ്പര്‍ശിക്കാതിരിക്കാന്‍ കഴിവതും ശ്രമിക്കാറുണ്ടു്‌. സ്വന്തം ഗ്രന്ഥത്തിന്റെയും സ്വന്തം വിശ്വാസത്തിന്റെയും അടിത്തറകള്‍ തകര്‍ന്നിട്ടു്‌ കാലമേറെയായെന്ന സത്യം ഒഴിച്ചുനിര്‍ത്താതിരുന്നാല്‍ അവ ‘നിന്നെപ്പോലുള്ളവര്‍ക്കു്‌’ കയ്യെത്തിപ്പിടിക്കാന്‍ കഴിയാത്തത്ര ഉയരത്തില്‍ സ്ഥിതി ചെയ്യുന്നവയാണെന്നു്‌ സ്ഥാപിക്കാന്‍ കഴിയുമോ? സ്വന്തഗ്രന്ഥത്തിന്റെ അതുല്യമായ കാവ്യാത്മകത,  അതെഴുതപ്പെട്ടിരിക്കുന്ന ഭാഷയുടെ മഹത്വം, അതു്‌ വെളിപ്പെടുത്തപ്പെട്ടവന്റെ അമാനുഷികത, അതെഴുതിയവന്റെ മനുഷ്യസ്നേഹം അങ്ങനെ എന്തും പരാമര്‍ശിക്കപ്പെടും. ഒരു ഗ്രന്ഥത്തിന്റെ ഉറവിടമായ ദൈവം നിലനില്‍ക്കുന്നില്ലെങ്കില്‍, അതിലുള്ളതെല്ലാം ആ ദൈവം പറഞ്ഞ സത്യങ്ങളാണെന്ന രീതിയിലുള്ള ഒരു ചര്‍ച്ചക്കു്‌ എന്തര്‍ത്ഥം എന്നുമാത്രം ചോദിക്കരുതു്‌. ഉത്തരം മുട്ടിയാല്‍ വിശ്വാസി മദമിളകിയ ആനയെപ്പോലെയാണു്‌. എന്തും ചെയ്യും, പറയും. പക്ഷേ, ആര്‍ക്കും അതൊന്നും അങ്ങോട്ടു്‌ തിരിച്ചു്‌ പറയാന്‍ അനുവാദവുമില്ല. പറഞ്ഞാല്‍ വാദി പ്രതിയാവും. സംഘടിതരായ വിശ്വാസികള്‍ക്കു്‌ എളുപ്പം സാധിക്കുന്ന ഒരു കാര്യമാണതു്‌. പുഴയൊഴുക്കിന്റെ മുകള്‍ഭാഗത്തുനിന്നു്‌ വെള്ളം കുടിച്ചിരുന്ന ചെന്നായുടെ വെള്ളം താഴ്ഭാഗത്തുനിന്നു്‌ വെള്ളം കുടിക്കുന്ന ആടു്‌ കലക്കി എന്ന കുറ്റാരോപണം പോലെ!
വിശ്വാസികളുടെയിടയില്‍ മാറ്റമില്ലാതെ തുടരുന്നതു്‌ വാദങ്ങളിലും പ്രസംഗങ്ങളിലും ഉപയോഗിക്കപ്പെടുന്ന ഫ്രെയ്സിയോളജി മാത്രമാണു്‌! വലിയ കാര്യങ്ങളാണു്‌ പറയുന്നതെന്നു്‌ കേള്‍വിക്കാര്‍ക്കു്‌ തോന്നാനാണു്‌ ഈ പ്രത്യേക ശൈലീപ്രയോഗങ്ങള്‍. മതങ്ങള്‍ മാത്രമല്ല, മാര്‍ക്സിസം പോലുള്ള പ്രത്യയശാസ്ത്രങ്ങളും മുടക്കമില്ലാതെ (സാധുക്കളായ മനുഷ്യരുടെയിടയില്‍ ഇതുവരെ വിജയകരമായും) ഉപയോഗിക്കുന്ന ഒരു രീതിയാണിതു്‌. ഭാഷയുടെ ശ്രേഷ്ഠതയാണു്‌ ആശയസാധുത്വത്തിന്റെ മാനദണ്ഡമെങ്കില്‍, ഏറ്റവും വിലപ്പെട്ടതായി പരിഗണിക്കേണ്ടതു്‌ ജ്യോതിഷശാസ്ത്രത്തെയാണെന്നാണെന്റെ പക്ഷം. അതിശ്രേഷ്ഠവും കടിച്ചാല്‍ പൊട്ടാത്തതുമായ സംസ്കൃതത്തില്‍, വാക്കുകളെ മുത്തുമണികള്‍ പോലെ നിരനിരയായി കോര്‍ത്തിണക്കിയിരിക്കുന്ന, മനുഷ്യജീവിതത്തിന്റെ ഭൂത-, വര്‍ത്തമാന-, ഭാവികാലസംബന്ധിയായ, ഗ്രഹനിലയില്‍ അധിഷ്ഠിതമായ സത്യാസത്യപ്രവചനങ്ങളുടെ സമാഹാരമല്ലേ ജ്യോതിഷശാസ്ത്രത്തില്‍ ആദ്യാവസാനം നമ്മള്‍ ദര്‍ശിക്കുന്നതു്‌!
മനസ്സിലാവാത്തതു്‌ ഗഹനമാണെന്നു്‌ വിശ്വസിക്കുന്നതില്‍ അഭിമാനിക്കുന്നവരാണു്‌ മനുഷ്യര്‍. അതുകൊണ്ടു്‌ മനസ്സിലാവാത്തവിധത്തില്‍ പറഞ്ഞാല്‍ ഏതു്‌ ചവറിനെയും ഉദാത്തം എന്നു്‌ വിശേഷിപ്പിച്ചു്‌ ചുമന്നുകൊണ്ടു്‌ നടക്കാന്‍ അവര്‍ക്കു്‌ മടിയില്ല. പണ്ടൊരു ജര്‍മ്മന്‍ സുഹൃത്തു്‌ പറഞ്ഞതുപോലെ, പൊരിച്ചുവച്ചിരിക്കുന്നതു്‌ അമേധ്യമായാലും, അതിനു്‌ നല്‍കിയിരിക്കുന്നതു്‌ കാവ്യാത്മകമായ ഒരു ഫ്രഞ്ച് പേരാണെങ്കില്‍ അതു്‌ ‘ജെറ്റ് സെറ്റ് കൊമ്പാറ്റിബിള്‍’ ആവും.
“പറയാന്‍ കഴിയുന്ന കാര്യങ്ങള്‍ തെളിച്ചും വ്യക്തമായും പറയാന്‍ കഴിയും. പറയാന്‍ കഴിയാത്ത കാര്യങ്ങളെപ്പറ്റി മനുഷ്യന്‍ നിശബ്ദത പാലിക്കണം.” – ലുഡ്‌വിഗ് വിറ്റ്ഗെന്‍‌സ്റ്റൈന്‍.
Posted by c.k.babu on ജൂണ്‍ 7, 2013 in പലവക
മുദ്രകള്‍: പലവക, പ്രത്യയശാസ്ത്രം, മതം
K. S. P. (കമ്മ്യൂണിസവും സ്വല്പം പിള്ളേരും)
“അധികമായി സത്യം ചെയ്യരുതു്‌” – ഖുര്‍ആന്‍
സോഷ്യല്‍ മീഡിയകളിലെ ഇബോള വൈറസുകള്‍
Enter your email address to subscribe to this blog and receive notifications of new posts by email.
Join 923 other followers
2. മനുഷ്യര്‍, മതങ്ങള്‍, ദൈവങ്ങള്‍
Error: Twitter did not respond. Please wait a few minutes and refresh this page.
വിഭാഗങ്ങള്‍ വിഭാഗം തെരഞ്ഞെടുക്കൂ അഭയ കൊലക്കേസ്  (1) ആധുനികസാഹിത്യം  (1) ആഫ്രിക്ക  (1) കഥ  (5) കവിത  (9) ചര്‍ച്ച  (3) ചിത്രങ്ങള്‍  (22) ചിത്രങ്ങൾ  (2) ജ്യോതിഷം  (2) നര്‍മ്മം  (14) പലവക  (71) പ്രതികരണം  (5) പ്രപഞ്ചോത്ഭവം  (2) ഫിലോസഫി  (37) ബുക്സ്  (1) ബൈബിള്‍  (21) മതം  (88) യേശു  (10) രാഷ്ട്രീയം  (6) ലേഖനം  (80) ശാസ്ത്രം  (14) സൃഷ്ടിവാദം  (1) സ്വവർഗ്ഗാനുരാഗം  (1) Uncategorized  (5)
ലേബലുകൾ വിഭാഗം തെരഞ്ഞെടുക്കൂ അഭയ കൊലക്കേസ്  (1) ആധുനികസാഹിത്യം  (1) ആഫ്രിക്ക  (1) കഥ  (5) കവിത  (9) ചര്‍ച്ച  (3) ചിത്രങ്ങള്‍  (22) ചിത്രങ്ങൾ  (2) ജ്യോതിഷം  (2) നര്‍മ്മം  (14) പലവക  (71) പ്രതികരണം  (5) പ്രപഞ്ചോത്ഭവം  (2) ഫിലോസഫി  (37) ബുക്സ്  (1) ബൈബിള്‍  (21) മതം  (88) യേശു  (10) രാഷ്ട്രീയം  (6) ലേഖനം  (80) ശാസ്ത്രം  (14) സൃഷ്ടിവാദം  (1) സ്വവർഗ്ഗാനുരാഗം  (1) Uncategorized  (5)
1. ഇടവപ്പാതിയിലെ തിരുവോണം 2. രസകരമാകാവുന്ന ചില ചിന്തകൾ 3. ഭാരതീയനും വർഗ്ഗവിവേചനവും 4. ദൈവത്തിനു് പുണ്യാഹം തളിക്കുന്നവർ 5. അക്വീനാസിന്റെ അഞ്ചു് അന്തഃകരണങ്ങൾ 6. നാറാണത്തു് ഭ്രാന്തൻ 7. ഉപാസന 8. ഒരു ചുണ്ടെലിക്കഥ 9. സ്ഥിതിസമത്വം - ഒരു മൃഗദാഹം 10. ഒരു ഈച്ചയുടെ മരണം 11. ഭാഷയും അറിവും 12. മുടിയമന്ത്രങ്ങൾ 13. ഒട്ടകത്തിനെ വെള്ളം കുടിപ്പിക്കാൻ 14. നഷ്ടസ്വർഗ്ഗം 15. നമുക്കു് വേണ്ടതു് വിശുദ്ധന്മാർ മാത്രം! 16. ദൈവങ്ങൾ, അർദ്ധദൈവങ്ങൾ - (1) 17. സ്വാതന്ത്ര്യഷഷ്ടിപൂർത്തി 18. ദൈവങ്ങൾ, അർദ്ധദൈവങ്ങൾ - (2) 19. ദൈവങ്ങൾ, അർദ്ധദൈവങ്ങൾ - (3) 20. ഒരു കൊച്ചുകഥ 21. ഒരു അമ്മയുടെ ഓർമ്മയ്ക്കു് 22. ദൈവങ്ങൾ, അർദ്ധദൈവങ്ങൾ - (4) 23. കുരുവിളയെ വിശുദ്ധനാക്കണം 24. ദൈവങ്ങൾ, അർദ്ധദൈവങ്ങൾ - (5) 25. ദൈവങ്ങൾ, അർദ്ധദൈവങ്ങൾ - (6) 26. ദൈവങ്ങൾ, അർദ്ധദൈവങ്ങൾ - (7) 27. ദൈവങ്ങൾ, അർദ്ധദൈവങ്ങൾ - (8) 28. സേതുസമുദ്രം - ഒരു വീക്ഷണം 29. ദൈവങ്ങൾ, അർദ്ധദൈവങ്ങൾ - (9) 30. ദൈവങ്ങളുടെ ഉത്ഭവം 31. ദൈവങ്ങൾ, അർദ്ധദൈവങ്ങൾ - (10) 32. കേഴുക കേരളമേ... 33. പ്രപഞ്ചസൃഷ്ടിയിലെ ചില ചോദ്യചിഹ്നങ്ങൾ 34. ദൈവങ്ങൾ, അർദ്ധദൈവങ്ങൾ - (11) 35. കഴുതയെ ചുമന്നവരുടെ കഥ 36. ഒരു മാസം അവധി 37. ലോകാവസാനത്തിലെ കുഴലൂത്തു് 38. മരണത്തിന്റെ മടിയിൽ 39. മൂട്ടപ്പടയുടെ കടി 40. യേശു മരിച്ചിരുന്നില്ല!? 41. ബ്ലോഗനിസം - ഒരു അത്യാസന്നകവിത 42. വെറുതെ.. ഒരു കവിതപോലെ... 43. യൂറോപ്യൻ ചിന്താസരണികളും ഭാരതവും - (1) 44. യൂറോപ്യൻ ചിന്താസരണികളും ഭാരതവും - (2) 45. യൂറോപ്യൻ ചിന്താസരണികളും ഭാരതവും - (3) 46. ഞരമ്പുരോഗിയായ കുതിര 47. വിശുദ്ധപിതാക്കളേ ഇതിലേ.. ഇതിലേ... 48. മോശെ ഒരു യഹൂദനായിരുന്നില്ല!? 49. വേശ്യയും വിശ്വാസിയും 50. ഏകദൈവവിശ്വാസവും പരിച്ഛേദനയും 51. മതഭ്രാന്തിന്റെ കഫസ്ഖലനം! 52. കാളൻ നെല്ലാവുന്നതെങ്ങനെ? 53. ആത്മാവും ജീവിതവും 54. ക്രിസ്തുമസ്സും ക്രിസ്തുവർഷവും 55. അഴിമതിയെ ഭരിക്കുന്ന അഴിമതിക്കാർ 56. കുഞ്ഞാടിന്റെ ആസനത്തിലെ കൃമിയെപ്പറ്റി 57. യേശുവും ക്ലിയോപാട്രയും 58. മതവിശ്വാസവും വിജ്ഞാനവിരോധവും 59. അണുബാധയും ആരോഗ്യപരിപാലനവും 60. സദാചാരത്തിനു് മതവിശ്വാസം വേണോ? 61. ദൈവവിശ്വാസവും സ്വതന്ത്ര ഇച്ഛാശക്തിയും 62. ഒറ്റമൂലി ഇരട്ടമൂലി ഇത്യാദി... 63. വിശുദ്ധപൗലോസിന്റെ സ്ത്രീവിരോധം 64. താരാപഥത്തിനു് ഒരു മറുപടി 65. സൂരജിനു് ഒരു മറുപടി 66. ഗുസ്തിക്കാരനായ യഹോവ 67. ആദാമിന്റെ അയൽനാട്ടുകാർ 68. സ്നേഹദിനാശംസകൾ 69. കണ-പ്രതികണ-നശീകരണം 70. ജ്യോതിഷം ഒരു ശാസ്ത്രമോ? 71. മലയിൽനിന്നു് ചാട്ടം 72. ആധുനിക കലണ്ടർ വന്ന വഴി 73. എനിക്കെന്നെ കഷണിക്കണം 74. ഭൂമിപുത്രിയുടെ ലേഖനം 75. ലെനിന്റെ തലയിലും കാഷ്ഠമോ? 76. വഴിപോക്കനൊരു തലയും കിളിയും 77. വൈദ്യന്മാർ 'കൈകഴുകാൻ' തുടങ്ങിയതിനെപ്പറ്റി 78. വിലപേശുന്ന യഹോവ 79. 'സംരക്ഷകരായ' പുരുഷലോകം എവിടെ? 80. ഗോവസൂരിപ്രയോഗത്തിന്റെ ഉത്ഭവം 81. സോദോം-ഗോമോറയും ലോത്തിന്റെ അഗമ്യഗമനവും 82. ഒരു ബാംഗ്ലൂര്‍കാരി 83. പതിനാലുവട്ടം പേപ്പട്ടി കടിച്ച കുട്ടി 84. യൂദാസിന്റെ സുവിശേഷം - യേശുചരിതം തിരുത്തി എഴുതണമോ? 85. യൂദാസിന്റെ സുവിശേഷം - തുടർച്ച 86. സർവ്വശക്തനായ ദൈവത്തെപ്പറ്റി 87. വിശുദ്ധസത്യങ്ങളിലെ വൈരുദ്ധ്യങ്ങൾ 88. ക്ഷയരോഗവും നാലു് ശാസ്ത്രജ്ഞന്മാരും 89. ചിതയിലെരിഞ്ഞ സുവിശേഷങ്ങൾ 90. ഇതു് നരഹത്യയൊ നരബലിയോ? 91. വീക്ഷണ(ത്രി)കോണം 92. പ്രപഞ്ചോത്ഭവം ഫിസിക്സിന്റെ ദൃഷ്ടിയിൽ 93. ദൈവമല്ലാത്ത എനർജ്ജികളെപ്പറ്റി 94. ബില്ലറി ക്ലിന്റൺ (Billary Clinton) 95. മഹാപ്രളയവും മരണപ്പെട്ടകവും - 1 96. പെട്ടകവും മറ്റു് ചില ഒട്ടകങ്ങളും 97. ഒരു പട്ടിച്ചിക്കും വേണ്ട!! or On Being a Dog 98. മദ്യപാനിയായിത്തീരുന്ന പരിശുദ്ധ നോഹ 99. ഉടുമ്പു് മുതൽ സ്വാമിമാർ വരെ 100. ഗരുഡനയനം (Eagle Eye) 101. ദൈവത്തെ തലയിലൊതുക്കിയിട്ടേ അടങ്ങൂ! 102. ഗർഭസ്ഥശിശു സംസാരിക്കുന്നു 103. കാര്യകാരണബന്ധവും ആദ്യകാരണവും 104. പാമ്പു് പൊരിച്ചതുണ്ടു്... (ചിത്രങ്ങൾ) 105. ഈ ജീവൻ എന്നാൽ എന്നതാ സാധനം? 106. മൃതശരീരം വജ്രമോതിരമാക്കി ധരിക്കാം 107. പുസ്തകം കത്തിക്കാനല്ല, വായിക്കാനാണു്! 108. Franz Kafka - അക്ഷരങ്ങളായ അന്യഥാത്വം 109. ബിഗ്‌-ബാംഗും ബാക്ക്‌ ഗ്രൗണ്ട്‌ റേഡിയേഷനും 110. ബിഗ്‌-ബാംഗ്‌ - ചില അടിസ്ഥാന ശാസ്ത്രീയതകൾ 111. Big-Bang - സ്ഫോടനം സംഭവിച്ച കോസ്മിക്‌ സൂപ്പ്‌ 112. ചില 'അതിഫയങ്കര' ചോദ്യങ്ങളെപ്പറ്റി 113. സ്വാതന്ത്ര്യം (Free Like a Bird?) 114. ഠിം! നീ കോടീശ്വരനായി!! 115. മനുഷ്യൻ എന്ന ജീവി 116. മതം മനുഷ്യനു് വേണം/വേണ്ട - ഒരു കമന്റ്‌ 117. അന്വേഷണവും തിരിച്ചടികളും 118. സ്ഥലവും കാലവും 'ക്വാണ്ടംതരി'കളോ? 119. സ്ത്രീകളെപ്പറ്റി ഫ്രീഡ്രിഹ്‌ നീറ്റ്‌സ്‌ഷെ 120. ഐൻസ്റ്റൈനു് പിഴച്ചിടം 121. ഐൻസ്റ്റൈനും ബോറും തമ്മിലെ മത്സരം 122. അകലമറിയാത്ത 'അത്മബന്ധം' 123. മനുഷ്യൻ - തന്നോടൊപ്പം തനിയെ 124. മതഭീകരതയും സൗദി-അറേബ്യയും അമേരിക്കയും 125. ഖുമൈനി, സദാം, ബിൻ ലാദൻ ആൻഡ്‌ കൊ 126. ഭൂമി ഉരുണ്ടതല്ല 127. ഭൂമിയുടെ പരിണാമം 128. അന്തരീക്ഷപരിണാമം 129. ജീവന്റെ ഉത്ഭവത്തെപ്പറ്റി 130. സുഹൃത്തുക്കളെപ്പറ്റി - ഫ്രീഡ്രിഹ്‌ നീറ്റ്‌സ്‌ഷെ 131. ജീവൻ എന്ന സങ്കീർണ്ണത 132. കൈമാറ്റിവയ്ക്കൽ ശസ്ത്രക്രിയ 133. ശവംതീനിപക്ഷികൾ (Natural Waste Disposal) 134. നുണ, ജ്ഞാനം, സന്യാസം... 135. ബിൻ ലാദനും അൽഖാഇദയും 136. നമുക്കു് ശ്രദ്ധാലുക്കളാവാം 137. പള്ളി - ദൈവത്തിന്റെ ശവക്കല്ലറ 138. തിരിച്ചറിവിന്റെ ഉത്ഭവം 139. മനുഷ്യാവകാശം? 140. കന്യാചർമ്മപരിശോധന 141. മഞ്ഞുപെയ്യുംകാലം 142. മതങ്ങൾ സ്ഥാപിക്കപ്പെടുന്നതു് 143. നവവത്സരാശംസകൾ 144. മമ്മൂട്ടിയുടെ ബ്ലോഗും എന്റെ പുതുവർഷവും 145. കാഴ്ചയിലെ മിഥ്യാബോധം 146. യേശുവും കുടുംബവും അമേരിക്കയിലുണ്ടു്! 147. ലോജിക്കിന്റെ ഉത്ഭവം 148. പ്രകൃതിഭംഗി 149. പ്രാർത്ഥനയുടെ വില 150. അൽപം സ്വന്തം കാര്യം 151. നക്ഷത്രങ്ങൾക്കുമുപരി 152. മരണത്തെപ്പറ്റിയുള്ള ചിന്ത 153. ധാർമ്മികതയും ഫിസിക്സും 154. സാമൂഹ്യവാസന - (Herd Instinct) 155. കാര്യകാരണബന്ധം (Cause And Effect) 156. പാപത്തിന്റെ ഉറവിടം 157. ധാർമ്മികതയും മറ്റും 158. ബഹുദൈവവിശ്വാസത്തിന്റെ പ്രയോജനം 159. സത്യം സത്യമായി നുണ 160. വിശ്വാസിയുടെ പോക്കറ്റിലെ ദൈവം 161. മറുപടിയില്ല എന്നുവേണ്ട 162. യേശുവിന്റെ ബാല്യകാലകഥകൾ 163. പുരപ്പുറത്തുനിന്നു് ചാടുന്ന യേശുക്കുട്ടൻ 164. യേശുക്കുഞ്ഞിന്റെ വിഷചികിത്സ 165. ദൈവവചനം = മനുഷ്യവചനം 166. പുരോഹിതന്റെ ശാസ്ത്രഭയം 167. ഉണ്ണിയേശു ഈജിപ്റ്റിൽ 168. യേശു ഒരേയൊരു ക്രിസ്ത്യാനി 169. മനുവിന്റെ നിയമങ്ങളും ക്രിസ്തീയതയും 170. യേശുവിന്റെ നരകയാത്ര - (1) 171. പൗലോസിന്റെ ക്രിസ്തുമതം 172. യേശുവിന്റെ നരകയാത്ര - (2) 173. സ്വവർഗ്ഗാനുരാഗം 174. വിശ്വാസികളും ചർച്ചയും 175. മയ്യത്തായ ഡാർവിനിസം 176. ദൈവം എന്ന കരുണാനിധി 177. ഡാർവിൻ - മനുഷ്യനും ശാസ്ത്രജ്ഞനും 178. മനുഷ്യശരീരത്തിനു് ഒരു സ്പെയർ പാർട്ട്‌സ്‌ സ്റ്റോർ 179. ആഹാരം, ഡാർവിൻ, ലാമാർക്ക്‌ 180. കൃത്രിമബുദ്ധിയും തലച്ചോറും 181. ഉത്തരാധുനികം 'ദക്ഷിണാധുനികം' 182. നിറമല്ലാത്ത നിറങ്ങൾ, സ്വരമല്ലാത്ത സ്വരങ്ങൾ 183. ആദിസ്ഫോടനത്തിനും മുൻപു് 184. 196-ാ‍മത്തെ പോസ്റ്റ്‌ 185. 3009-ലും ലോകമോ? 186. താലിബാനും സ്ത്രീകളും 187. ചർച്ചയാണു് താരം 188. മനോരമ വീണ്ടും തകർക്കുന്നു 189. നക്ഷത്രഫലവും സത്യവും 190. പുതിയ ദൈവം പുതിയ മതം 191. ബഹുമാനം താടാ! 192. ബർണബാസിന്റെ സുവിശേഷം - നുണയും സത്യവും - (1) 193. ബർണബാസിന്റെ സുവിശേഷം - അദ്ധ്യായം 39 194. ബർണബാസിന്റെ സുവിശേഷം - നുണയും സത്യവും - (2) 195. ബർണബാസിന്റെ സുവിശേഷം - നുണയും സത്യവും - (3) 196. ബർണബാസിന്റെ സുവിശേഷം - നുണയും സത്യവും - (4) 197. ബുദ്ധിയോ യുക്തിയോ വേണ്ട, വിശ്വാസമേ വേണ്ടൂ! 198. നീ വ്യാഖ്യാനിക്കരുതു്! 199. ധൂര്‍ത്തനായ ദൈവം 200. വളര്‍ത്തലിലെ ബലപ്രയോഗം 201. ഏത് മതം? 202. അന്ധര്‍ വര്‍ണ്ണങ്ങളെ വര്‍ണ്ണിക്കുമ്പോള്‍ 203. ഒരു നല്ല ബ്രാഹ്മണന്റെ കഥ 204. ഇന്‍ഡ്യന്‍ അഡ്വെഞ്ചര്‍ 205. അട്ടയെ മെത്തയില്‍ കിടത്തിയാല്‍ ... 206. എന്തിന് വെറുതെ വിദ്യാഭ്യാസം? - (1) 207. എന്തിന് വെറുതെ വിദ്യാഭ്യാസം? - (2) 208. ഒറ്റക്കണ്ണനായ ചുമട്ടുതൊഴിലാളി 209. വ്യഭിചാരവും വിശുദ്ധമാവാം 210. യുക്തിക്കു് മംഗളാശംസകള്‍ (ഒന്നാം ഭാഗം) 211. യുക്തിക്കു് മംഗളാശംസകള്‍ (രണ്ടാം ഭാഗം) 212. ചെസ്റ്റര്‍ഫീല്‍ഡ് പ്രഭുവിന്റെ ചെവിയും പാതിരി ഗോഡ്മാനും (ഒന്നാം ഭാഗം) 213. ചെസ്റ്റര്‍ഫീല്‍ഡ് പ്രഭുവിന്റെ ചെവിയും പാതിരി ഗോഡ്മാനും (രണ്ടാം ഭാഗം) 214. ഒരു ജനല്‍ക്കാഴ്ച 215. ഒരു ട്രാജിക് ഹീറോയുടെ അന്ത്യം 216. ദൈവം എന്ന മിഥ്യാഭ്രമം 217. സ്വന്തം ദൈവത്തെ വ്യാഖ്യാനിച്ചു് കൊല്ലുന്നവര്‍ 218. ഐന്‍സ്റ്റൈന്‍റെ ദൈവം 219. ദൈവാസ്തിത്വത്തിന്‍റെ തെളിവുകള്‍ 220. മൂര്‍ത്തദൈവം, അമൂര്‍ത്തദൈവം 221. പ്രപഞ്ചസൃഷ്ടി എന്തെളുപ്പം! 222. പ്രകൃത്യതീതനായ ദൈവം 223. നാസ്തികനായ ദൈവം? 224. സൃഷ്ടിവാദശാസ്ത്രം 225. മതവും എവൊല്യൂഷനും 226. എവൊല്യൂഷനും സൃഷ്ടിവാദികളും 227. ക്രിയേഷനിസം 228. ഇതാണ് സാക്ഷാല്‍ പ്രപഞ്ചസൃഷ്ടി 229. എന്തിനാ അമ്മാവാ എന്നെ തല്ലുന്നേ? 230. ഡിസൈനര്‍ ദൈവം 231. ഓം മണിപദ്മേ ഹൂം 232. പ്രപഞ്ചത്തിന്‍റെ ജിയോമെട്രി 233. നാളെയാണ് ലോകാവസാനം 234. സ്വയം രൂപമെടുക്കുന്ന പ്രപഞ്ചങ്ങള്‍ - (1) 235. സ്വയം രൂപമെടുക്കുന്ന പ്രപഞ്ചങ്ങള്‍ - (2) 236. പ്രപഞ്ചത്തിന്റെ സ്വയം രൂപമെടുക്കല്‍ - (3) 237. വെള്ളമടിക്കാത്ത ചന്ദ്രന്‍ 238. പറക്കും തളികകളും അന്യഗ്രഹജീവികളും 239. സ്ഥലകാലാതീതമായ നന്‍മതിന്‍മകള്‍ 240. ദൈവാത്മജമലയാളി പ്രബുദ്ധനാണ് 241. സ്ഥലകാലരൂപാന്തരീകരണം 242. ശാസ്ത്രസൂര്യൻ ഗീതയുടെ നിഴലിൽ - 1 243. ശാസ്ത്രം ഗീതയുടെ നിഴലിൽ - 2 244. ശാസ്ത്രവും ഗീതയും - 3 245. പ്രപഞ്ചശക്തി ഗീതയിൽ - 4 246. വിഡ്ഢിയാവുക, വിശ്വാസിയാവുക 247. ദൈവനാമത്തിൽ അരങ്ങേറുന്ന പൈശാചികത്വം 248. വിശ്വാസിയുടെ സമ്പൂർണ്ണജ്ഞാനം 249. സയന്‍സിലെ അന്ധവിശ്വാസം 250. കവലയിലെ കാവല്‍ക്കാര്‍ 251. വെളുത്ത വാമനനും ചുവന്ന രാക്ഷസനും 252. ഖുര്‍ആനിലെ ബ്ലാക്ക് ഹോള്‍ 253. ഖുര്‍ആന്‍ ശാസ്ത്രീയമെന്നു്‌ ശാസ്ത്രജ്ഞര്‍ !! 254. തൂണിലെയും തുരുമ്പിലെയും ദൈവം 255. ഹാപ്പി ഉയിര്‍ത്തെഴുന്നേല്പു്‌! 256. ഹിപ്നോസിസ് 257. യഹോവയെ അടുത്തറിയുമ്പോള്‍ 258. യേശുവിന്റെ ഉയിര്‍ത്തെഴുന്നേല്പും സുവിശേഷകരും 259. സാമൂഹ്യബോധവും മനഃശാസ്ത്രവും 260. പരിഹാസാതീതമായ വിശ്വാസം 261. സത്യനിഷേധികളേ, ഇതിലേ.. ഇതിലേ... 262. വരൂ, നമുക്കു്‌ ബൈബിളിലെ ദൈവത്തെ വരയ്ക്കാം 263. സ്വര്‍ഗ്ഗസ്ഥനായ പിതാവേ, നിന്റെ രാജ്യം വരേണമേ 264. പിന്നോട്ടൊഴുകാത്ത സമയനദി 265. ജീവാത്മാവിന്റെ വലിപ്പം 266. ആത്മസാക്ഷാത്‌കാരത്തിനു്‌ ഒരു കുറുക്കുവഴി 267. ഭഗവാന്റെ വിശ്വരൂപം 268. ഒന്നര സെന്റിമീറ്റര്‍ തൊലി 269. ജ്ഞാനവിജ്ഞാനപൊതുയോഗം 270. അല്ലാഹുവും യഹോവയും 271. കൊന്നാലും ചാകാത്ത വിശുദ്ധകന്യക തെക്ല 272. രാഹുല്‍ജി ഫോര്‍ പ്രൈംമിനിസ്റ്റര്‍ 273. പാപ്പയ്ക്കും തന്‍പള്ളി പൊന്‍പള്ളി 274. മാര്‍ക്സിയന്‍ ശ്രേഷ്ഠഭാഷ 275. അടിത്തറയില്ലാത്ത വീടുകളില്‍ വസിക്കുന്നവര്‍ 276. മാര്‍ക്സിസവും മനുഷ്യത്വവും 277. മാര്‍ക്സിസം – സ്വന്തനിയമങ്ങളുടെ ഇര 278. മാര്‍ക്സ്, എംഗല്‍സ്, ഹെലേന ഡേമൂത്ത് 279. സെക്റ്റുകള്‍ സെക്റ്റുകള്‍ വിശ്വവിപത്തിന്റെ നാരായവേരുകള്‍… 280. ഹേഗെലും ചില ‘ഐഡിയ’കളും 281. ബലിപെരുന്നാള്‍ 282. ബോധത്തിന്റെ ചൈതന്യം
Entries (RSS) and അഭിപ്രായങ്ങള്‍ (ആര്‍എസ്‌എസ്)